CELEX: 31981D0054
Language: el
Date: 1981-01-19 00:00:00
Title: 81/54/ΕΟΚ: Απόφαση τής Επιτροπής τής 19ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση συσκευές λήψεως γιά τή ραδιοφωνία έστω καί συνδυασμένες μέ συσκευή εγγραφής ή αναπαραγωγής τού ήχου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0054

81/54/ΕΟΚ: Απόφαση τής Επιτροπής τής 19ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση συσκευές λήψεως γιά τή ραδιοφωνία έστω καί συνδυασμένες μέ συσκευή εγγραφής ή αναπαραγωγής τού ήχου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 050 της 25/02/1981 σ. 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιανουαρίου 1981  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείρηση συσκευές λήψεως για τη ραδιοφωνία έστω και συνδυασμένες με συσκευή εγγραφής ή αναπαραγωγής του ήχου  (Μόνο το γαλλικό κείμενο είναι αυθεντικό)  (81/54/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1), περί των μέτρων παρακολουθήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγόμενων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι την 9η Ιανουαρίου 1981 η γαλλική κυβέρνηση υπέβαλε αίτηση, σύμφωνα με το άρθρο 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση συσκευές λήψεως για τη ραδιοφωνία, έστω και συνδυασμένες με συσκευή εγγραφής ή αναπαραγωγής του ήχου της κλάσεως 85.15 Α ex ΙΙΙ του Κοινού Δασμολογίου, καταγόμενες από τη Νότια Κορέα, το Χόνγκ Κόνγκ, την Ιαπωνία και την Ταϊβάν, οι οποίες βρίσκονται σε ελεύθερη κυκλοφορία στα λοιπά Κράτη μέλη·  ότι στη Γαλλία η εισαγωγή των εν λόγω προϊόντων των καταγόμενων από τη Νότια Κορέα, το Χόνγκ Κόνγκ, την Ιαπωνία και την Ταϊβάν υπόκειται σε ετήσια ποσόστωση ύψους 200 000, 172 000, 390 000 συσκευών και 7 000 000 FF αντιστοίχως·  ότι ως εκ τούτου υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη·  ότι οι ποσοστώσεις για το 1979 και το 1980 έχουν εντελώς εξαντληθεί·  ότι όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές αυτού του προϊόντος του καταγόμενου από όλες τις τρίτες χώρες αυξήθηκαν από 683 δισ. FF το 1978 σε 883 δισ. FF το 1979· ότι το ποσοστό της αγοράς των εισαγωγών αυτών αυξήθηκε από 45 % το 1978 σε 54 % το 1979·  ότι οι τιμές των εν λόγω προϊόντων των καταγόμενων από τρίτες χώρες είναι σημαντικά κατώτερες από τις τιμές παρόμοιων προϊόντων παραγόμενων στη Γαλλία·  ότι η παραγωγή παρόμοιων προϊόντων στη Γαλλία μειώθηκε από 738 δισ. FF το 1978 σε 650 δισ. FF το 1979· ότι το ποσοστό της εσωτερικής αγοράς μειώθηκε από 22 % το 1978 σε 15 % το 1979·  ότι πολλές αιτήσεις τίτλου εισαγωγής για 506 830 συσκευές καταγόμενες από τη Νότια Κορέα, το Χόνγκ Κόνγκ και την Ιαπωνία και προϊόντων αξίας 27 051 695 FF καταγόμενων από την Ταϊβάν εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση·  ότι η πραγματοποίηση του συνόλου των έμμεσων αυτών εισαγωγών ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι υπό τις συνθήκες αυτές κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από τη Νότια Κορέα, το Χόνγκ Κόνγκ, την Ιαπωνία και την Ταϊβάν και τα οποία βρίσκονται σε ελεύθερη κυκλοφορία στα λοιπά Κράτη μέλη, και για τα οποία έχουν υποβληθεί αιτήσεις τίτλων εισαγωγής μετά την 1η Ιανουαρίου 1981. Η εξουσιοδότηση δεν καλύπτει πάντως ποσότητα που να αντιπροσωπεύει το 30 % των ποσοστώσεων έναντι των προαναφερθεισών τρίτων χωρών. Η ποσότητα αυτή κατανέμεται μεταξύ των αιτούντων τίτλο εισαγωγής των οποίων οι αιτήσεις εκκρεμούν νόμιμα  κατά την ημερομηνία της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή των εμπορευμάτων   //   //   // 85.15 Α ex ΙΙΙ  // Συσκευαί λήψεως δια την ραδιοφωνίαν έστω και συνδεδυασμέναι μετά συσκευής εγγραφής και αναπαραγωγής του ήχου  //   //  Άρθρο 2  Η παρούσα απόφαση ισχύει έως την 30ή Ιουνίου 1981.  Άρθρο 3  Η παρούσα απόφαση προορίζεται για τη Γαλλική Δημοκρατία  Έγινε στις Βρυξέλλες, στις 19 Ιανουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.